Document ID: 31992D0135

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Φεβρουαρίου 1992 που τροποποιεί την έβδομη απόφαση 85/355/ΕΟΚ του Συμβουλίου για την ισοδυναμία των επιτόπιων ελέγχων των σποροπαραγωγικών καλλιεργειών, οι οποίοι διενεργούνται σε τρίτες χώρες, και την έβδομη απόφαση 85/356/ΕΟΚ του Συμβουλίου για την ισοδυναμία των σπόρων που παράγονται σε τρίτες χώρες (92/135/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 69/208/ΕΟΚ της 30ής Ιουνίου 1969 περί εμπορίας ελαιούχων σπόρων και κλωστικών φυτών (1), όπως τροποποιήθηκε τελευταία από την οδηγία 90/654/ΕΟΚ (2),
την έβδομη απόφαση 85/355/ΕΟΚ του Συμβουλίου της 27ης Ιουνίου 1985 για την ισοδυναμία των επιτόπιων ελέγχων των σποροπαραγωγικών καλλιεργειών, οι οποίοι διενεργούνται σε τρίτες χώρες (3), όπως τροποποιήθηκε τελευταία από την οδηγία 91/554/ΕΟΚ του Συμβουλίου (4), και ιδίως το άρθρο 2,
την έβδομη απόφαση 85/356/ΕΟΚ του Συμβουλίου της 27ης Ιουνίου 1985 για την ισοδυναμία των σπόρων που παράγονται σε τρίτες χώρες (5), όπως τροποποιήθηκε τελευταία από την απόφαση 91/554/ΕΟΚ, και ιδίως το άρθρο 4,
Εκτιμώντας:
ότι στην απόφαση 85/355/ΕΟΚ καθοριζόταν από το Συμβούλιο ότι οι επιτόπιοι έλεγχοι που διενεργούνται σε ορισμένες τρίτες χώρες σχετικά με τις σποροπαραγωγικές καλλιέργειες ορισμένων ειδών τηρούν τους όρους που προσδιορίζονται από τις κοινοτικές οδηγίες-
ότι στην απόφαση 85/356/ΕΟΚ καθοριζόταν από το Συμβούλιο ότι οι σπόροι ορισμένων ειδών που παράγονται σε ορισμένες τρίτες χώρες είναι ισοδύναμοι προς αντίστοιχους σπόρους που παράγονται στην Κοινότητα-
ότι, για ορισμένα είδη, τα ως άνω καλύπτουν και την Τσέχικη και Σλοβακική Ομοσπονδιακή Δημοκρατία-
ότι μια εξέταση των κανόνων που ισχύουν στην Τσέχικη και Σλοβακική Ομοσπονδιακή Δημοκρατία και του τρόπου εφαρμογής τους έδειξε ότι, σε σχέση με το φάκελο, οι επιβαλλόμενοι επιτόπιοι έλεγχοι πληρούν τους όρους που προσδιορίζονται στο παράρτημα Ι της οδηγίας 69/208/ΕΟΚ και ότι οι όροι οι οποίοι ισχύουν για τους σπόρους που συγκομίζονται και ελέγχονται σ' αυτήν παρέχουν τις ίδιες εγγυήσεις σε ό,τι αφορά τα χαρακτηριστικά, την ταυτότητα, την εξέταση, τη σήμανση και τον έλεγχο των σπόρων με τους όρους που εφαρμόζονται για τέτοιους σπόρους οι οποίοι συγκομίζονται και ελέγχονται στην Κοινότητα-
ότι η ισχύουσα ισοδυναμία για την Τσέχικη και Σλοβακική Ομοσπονδιακή Δημοκρατία θα πρέπει, κατά συνέπεια, να ανανεωθεί αναλόγως-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων και Πολλαπλασιαστικού Υλικού για τη Γεωργία, τη Φυτοκομία και τη Δασοκομία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τροποποιείται ο πίνακας του μέρους Ι σημείο 2 του παραρτήματος με την προσθήκη στη στήλη 3 του λήμματος που αφορά την Τσέχικη και Σλοβακική Ομοσπονδιακή Δημοκρατία του είδους "Sinapis alba" μετά το είδος "Btassica napus ssp. oleifera".
Άρθρο 2
Τροποποιείται ο πίνακας του μέρους Ι σημείο 2 του παραρτήματος της απόφασης 85/356/ΕΟΚ με την προσθήκη στη στήλη 3 του λήμματος που αφορά την Τσέχικη και Σλοβακική Ομοσπονδιακή Δημοκρατία του είδους "Sinapis alba" μετά το είδος "Btassica napus ssp. oleifera".
Άρθρο 3
Η παρούσα απόφαση απευθύνεται στα κράτη μέλη. Βρυξέλλες, 11 Φεβρουαρίου 1992.

Labels: 5
6